# Industry (sèrie de televisió)

Industry és una sèrie de televisió britànica creada per Mickey Down i Konrad Kay, difosa a partir del 9 novembre de 2020 per HBO i del 10 de novembre per BBC Two. La primera temporada consta de 8 episodis i té confirmada la renovació de la segona temporada.

## Sinopsi

Cinc recent graduats lluiten per aconseguir un lloc de treball fix a Pierpoint & Co, un banc d’inversions de primer nivell a la City de Londres, però els límits entre companys, amants i enemics es difuminen a mesura que es submergeixen en una cultura d’empresa definida tant pel sexe, les drogues i l'ego, enmig de reunions de negocis i dividends. A mesura que avancen, els membres del grup han de decidir si la vida és més o menys important.
La candidata més prometedora i protagonista principal: Harper, interpretada per Myha’la Herrold, és una estatunidenca que es trasllada a Londres per la seva nova feina. Intel·ligent i amb ganes d’impressionar, Harper crida ràpidament l’atenció d’Eric (Ken Leung) i els dos formen una relació mentor-mentorada impulsada pel misteri. Eric sembla que és el cap dur, però s'insinua una realitat més complicada. La història de fons de Harper també està plena de secrets.

## Repartiment

* Myha'la Herrold: Harper Stern
* Marisa Abela: Yasmin Kara-Hanani
* David Jonsson: Gus Sackey
* Harry Lawtey: Robert Spearing
* Freya Mavor: Daria Greenock
* Conor MacNeill: Kenny Kilbane
* Ken Leung: Eric Tao
* Sagar Radia: Rishi Ramdani
* Will Tudor: Theo Tuck
* Priyanga Burford: Sara Dhadwal
* Caoilfhionn Dunne: Jackie Walsh
* Mark Dexter: Hilary Wyndham
* Ben Lloyd-Hughes: Greg Grayson
* Derek Riddell: Clement Cowan
* Jonathan Barnwell: Seb Oldroyd
* Nicholas Bishop: Maxim Alonso

## Capítols

La primera temporada de la sèrie consta de 8 episodis de 48 minuts cadascun. El primer episodi el dirigeix Lena Dunham, la creadora i protagonista de Girls

### Primera temporada (2020)

| Episodi | Títol | Direcció | Guió |
| 1 | "Induction" | Lena Dunham | Mickey Down i Konrad Kay |
| 2 | "Quiet and Nice" | Tinge Krishnan | Mickey Down i Konrad Kay |
| 3 | "Notting Hill" | Tinge Krishnan | Sam H. Freeman |
| 4 | "Sesh" | Ed Lilly | Mickey Down i Konrad Kay |
| 5 | "Learned Behaviour" | Ed Lilly | Mickey Down i Konrad Kay |
| 6 | "Nutcracker" | Tinge Krishnan | Kate Verghese, Mickey Down i Konrad Kay |
| 7 | "Pre-Crisis Activity" | Mary Nighy | Mickey Down i Konrad Kay |
| 8 | "Reduction in Force" | Ed Lilly | Mickey Down i Konrad Kay |
Al desembre de 2020 es va anunciar que s'havia tancat una segona temporada de la sèrie.

## Al voltant de la sèrie

Una producció de l’HBO i la BBC Two, on els creadors de la sèrie, Mickey Down i Konrad Kay, es van inspirar en la seva experiència prèvia en un banc d’inversions. Tots dos es van conèixer a la Universitat i va ser quan estaven treballant en un altre projecte a la productora Bad Wolf quan la seva directora executiva, Jane Tranter, els va descobrir i els va encarregar el projecte basat en les seves experiències. Aquest coneixement des de dins els ha portat a un repartiment més divers del que sovint és retratada una indústria financera.
Tot i venir del món financer també van recórrer a un consultor de Morgan Stanley per assegurar-se que el diàleg de l'argot empresarial fos acurat.
Els papers dels sèniors del banc els protagonitzen Priyanga Burford (també amb un paper protagonista a la sèrie Press), una de les màximes dirigents de Pierpoint, o Ken Leung (un dels protagonistes a Lost) que fa d’Eric, un despietat director general de vendes.
Encara que la sèrie està ambientada a Londres, la productora Bad Wolf va gravar la sèrie a Cardiff, Gal·les, als estudis Pinewood, que també s'han utilitzat per a sèries britàniques populars com Doctor Who i Sex Education.

### Crítiques

A l'agregador Rotten Tomatoes, Industry obté un 75% d'aprovació global per part dels crítics, basat en 36 valoracions i un 68% pel que fa a l'audiència. Per Ben Travers, en la seva ressenya a Indiewire Industry té un ritme natural i relaxat. Amb un aire elegant, com una "Margin Call" britànica, i amb un repartiment més que capaç per desenvolupar el guió. Els joves actors i actrius Marisa Abela (Yasmin), Myha’la Herrold (Harper), David Jonsson (Gus) i Harry Lawtey (Robert) no havien tingut encara una carrera molt destacada, però resulten molt creïbles en els seus papers de joves sense escrúpols, amb una vida absolutament desordenada personalment i familiarment ho destaca Joan Maria Morros, de RAC1.
Un dels seus punts forts més importants és que no intenta explicar exactament el que signifiquen tots aquests números intermitents a les pantalles dels seus protagonistes, tot i que mostra la devastació que poden causar. Un mal dia a l’oficina aquí pot significar perdre la feina, o molt pitjor, segons la crítica de Hannah J Davies a The Guardian.

## Referències

* 1 2 3 Spencer, Samuel. «'Industry' show creators on the true stories that inspired the HBO show» (en anglès). Newsweek.com, 09-11-2020. [Consulta: 14 febrer 2021].
* ↑ «'Industry' Renewed for Season 2 on HBO» (en anglès). Hollywoodreporter.com, 10-12-2020. [Consulta: 14 febrer 2021].
* ↑ «» Bad Wolf Announces Industry For HBO» (en anglès britànic). [Consulta: 15 febrer 2021].
* 1 2 Travers, Ben; Travers, Ben. «‘Industry’ Review: HBO’s Gen Z Banking Drama Doesn’t Work (or Play) Hard Enough» (en anglès). Indiewire, 09-11-2020. [Consulta: 15 febrer 2021].
* ↑ «Industry» (en anglès). [Consulta: 15 febrer 2021].
* 1 2 3 Morros Cuadras, Joan Maria. «‘Industry’: finances, droga i sexe». RAC1, 16-01-2021. [Consulta: 15 febrer 2021].
* ↑ McKeever, Vicky. «Two bankers failed miserably in the finance industry. But turned their experiences into a new HBO show» (en anglès). CNBC.com, 25-11-2020. [Consulta: 14 febrer 2021].
* ↑ Palmer, Katie. «Industry HBO location: Where is Industry filmed? Where is Industry set?» (en anglès). Express, 10-11-2020. [Consulta: 14 febrer 2021].
* ↑ «Industry: Season 1» (en anglès). RottenTomatoes. [Consulta: 16 febrer 2021].
* ↑ Davies, Hanna J. «Industry review – Lena Dunham directs taut drama you can bank on» (en anglès). The Guardian, 10-11-2020. [Consulta: 15 febrer 2021].

## Enllaços externs

* Industry - Lloc web oficial